Palazzo Vecchio

Palazzo Vecchio (italiensk for «det gamle palass») er rådhuset i Firenze. Dette massive fortet er blant de mest imponerende rådhusene i Toscana. Det ligger ved Piazza della Signoria, som er en av de viktigste offentlige plassene i Italia. Palasset rommer i dag et museum hvor verker av blant andre Agnolo Bronzino, Michelangelo Buonarroti og Giorgio Vasari befinner seg. Foran inngangen er en kopi av Michelangelos David som erstatter originalen som tidligere befant seg her.

Palasset ble opprinnelig kalt Palazzo della Signoria, etter Signoria, som var navnet på det styrende rådet i Firenze og i flere andre italienske stater i middelalderen. Det har også hatt andre navn som Palazzo del Popolo, Palazzo dei Priori og Palazzo Ducale, alt etter som hva det ble brukt til i løpet av sin lange historie.

 Eksterne lenker 


Kategori:Museer i Italia
Kategori:Byggverk i Firenze
Kategori:Etableringer på 1200-tallet
Kategori:Rådhus
Kategori:Byggverk fullført på 1200-tallet
Kategori:1200-tallet i Den florentinske republikk